《乘黄一章章二十八句　咏图寿何古叟也》
明代·邱云霄

我闻有昔，皇运其昌。维王修政，舆服孔章。氤氲聿胎，肇化厥祥。

曰狐斯非，乃麟是方。载觓其角，爰在厥肩。奇肌象武，显仁用刚。

嗟嗟古叟，侯德维臧。文以敷化，武以遏强。帝锡元功，义闻攸芳。

维胤维贤，世德用张。曰国之桢，申锡斯皇。庆筵具止，乐奏有锵。

爰歌孔硕，其风则长。嘉乐君子，吁嗟乘黄。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。